Skupni predlog UREDBA SVETA o spremembi Uredbe (EU) št. 204/2011 o omejevalnih ukrepih glede na razmere v Libiji /* JOIN/2014/035 final - 2014/0281 (NLE) */





OBRAZLOŽITVENI MEMORANDUM (1) Svet je 2. marca 2011 sprejel Uredbo (EU) št. 204/2011 o omejevalnih ukrepih glede na razmere v Libiji, da bi uveljavil ukrepe iz Sklepa 2011/137/SZVP z dne 28. februarja 2011. (2) Varnostni svet Združenih narodov (VSZN) je 27. avgusta 2014 sprejel Resolucijo 2174 (2014), s katero je spremenil obseg embarga na orožje in razširil uporabo ukrepov prepovedi potovanj in zamrznitve sredstev. (3) Svet bo v kratkem sprejel sklep o spremembi Sklepa 2011/137/SZVP v skladu z Resolucijo 2174 (2014). (4) Za izvajanje nekaterih od teh sprememb je potrebno nadaljnje ukrepanje Unije. (5) Visoki predstavnik Unije za zunanje zadeve in varnostno politiko ter Evropska komisija bi zato morala predlagati, da se Uredba (ES) št. 204/2011 ustrezno spremeni. 2014/0281 (NLE) Skupni predlog UREDBA SVETA o spremembi Uredbe (EU) št. 204/2011 o omejevalnih ukrepih glede na razmere v Libiji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji[1], ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije, ob upoštevanju naslednjega: (1) Uredba Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji[2] uveljavlja nekatere ukrepe iz Sklepa 2011/137/SZVP. (2) Varnostni svet Združenih narodov (VSZN) je 27. avgusta 2014 sprejel Resolucijo 2174 (2014), ki razširja uporabo ukrepov prepovedi potovanj in zamrznitve sredstev iz odstavka 22 Resolucije 1970 (2011) in odstavka 23 RVSZN 1973 (2011) ter spreminja embargo na orožje, uveden z odstavkom 9 Resolucije 1970 (2011), odstavkom 13 Resolucije 2009 (2011) in odstavkoma 9 in 10 Resolucije 2095 (2011). (3) Svet je … septembra 2014 sprejel Sklep Sveta 2014/…/SZVP[3] o spremembi Sklepa 2011/137/SZVP[4] v skladu z Resolucijo VSZN 2174 (2014). (4) Nekateri od teh ukrepov spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije. (5) Uredbo (EU) št. 204/2011 bi bilo zato treba ustrezno spremeniti – SPREJEL NASLEDNJO UREDBO: Člen 1 Uredba (EU) št. 204/2011 se spremeni: (1) V členu 3(2) se točka (c) nadomesti z naslednjim: „(c) zagotavljanje tehnične pomoči, financiranja ali finančne pomoči v zvezi z vojaško opremo, ki ni smrtonosna, namenjene izključno za varnost ali pomoč libijski vladi pri razoroževanju;“ (2) V členu 6 se odstavek 1 nadomesti z naslednjim: “1. Priloga II zajema fizične ali pravne osebe, subjekte in organe, ki jih je določil Varnostni svet ali Odbor za sankcije Združenih narodov v skladu z odstavkom 22 RVSZN 1970 (2011), odstavki 19, 22 ali 23 RVSZN 1973 (2011) ali odstavkom 4 RVSZN 2174 (2014). Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 58, 3.3.2011, str. 53. [2] UL L 58, 3.3.2011, str. 53. [3] UL L… [4] Sklep Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji (UL L 58, 3.3.2011, str. 53).